Меркел и Мей обсъдиха ” развода ” обновено преди 8 часа Това заяви днес германският канцлер Ангела Меркел след среща в Берлин с британския премиер Тереза Мей , предаде Ройтерс , цитиран от БТА . Меркел се придържаше към оптимистичен тон след срещата , която тя определи като " много конструктивна " и " приятелска " . На съвместната пресконференция двете държавнички декларираха , че желаят запазването на близки икономически връзки след Брекзита . Лондон се надява да договори висока степен на достъп до единния европейско пазар . От Брюксел обаче казват , че британците ще загубят този достъп , ако не се откажат от плана си да блокират свободното движение на работна сила от ЕС и да не останат под юрисдикцията на Европейския съд , припомни Ройтерс . " Трябва да има справедлив баланс в раздялата , например от единния пазар , и от друга страна - партньорство , което не е толкова тясно " , каза Меркел . По думите й 27 - те от ЕС ще гарантират , че след Брекзита връзките ще бъдат " възможно най - тесни , но има разлика с членството в ЕС " . Тереза Мей заяви , че желае сделката за напускането на съюза да бъде добра за британските компании и за държавите от ЕС . " Искам да осигуря на компаниите от Обединеното кралство максимална свобода за търговия и опериране на германските пазари , и същото за германските компании във Великобритания " , каза тя , цитирана от Ройтерс . На пресконференцията Меркел и Мей потвърдиха ангажимента на своите държави към ядрената сделка с Иран , но изразиха безпокойство от близкоизточната политика на Техеран , допълни ТАСС . По повод операцията на турската армия срещу кюрдски район в Сирия германската канцлерка отбеляза , че Турция има право да брани своята сигурност , но трябва да се съобразява и с интересите на НАТО .